สโมสรฟุตบอลสีหมอก

สโมสรฟุตบอลสีหมอก เป็นสโมสรฟุตบอลในประเทศไทย ตั้งอยู่ที่ตำบลรั้วใหญ่ อำเภอเมือง จังหวัดสุพรรณบุรี ในฤดูกาล 2562 ลงแข่งขันในระดับไทยลีก 3 แต่ต่อมาถูกสมาคมกีฬาฟุตบอลแห่งประเทศไทยระงับการเป็นสมาชิกหลังจากค้างชำระค่าจ้างผู้เล่นและเจ้าหน้าที่สโมสร

สโมสรฟุตบอลสีหมอก เคยเป็นทีมสำรองของสโมสรฟุตบอลสุพรรณบุรี และลงแข่งขันในดิวิชั่น 2 ต่อมาสโมสรได้เลื่อนชั้นขึ้นไปแข่งขันในไทยลีก 3 สุพรรณบุรี เอฟซี จึงได้สร้างทีมสุพรรณบุรี บี ขึ้นมาเป็นทีมสำรองเพื่อลงแข่งขันในไทยลีก 4แทน และ
สโมสรฟุตบอลสีหมอก เคยถูกสโมสรฟุตบอลจังหวัดอ่างทองใช้สำหรับเป็นทีมชุดเยาวชน โดยใช้สนามกีฬาองค์การบริหารส่วนจังหวัดอ่างทองเป็นสนามเหย้า

ประวัติ
สโมสรก่อตั้งขึ้นในปี พ.ศ. 2558 จากศูนย์ฝึกเยาวชนของสโมสรฟุตบอลสุพรรณบุรี โดยการตั้งชื่อสโมสรมาจากนามเรียกขานทางวิทยุของวราวุธ ศิลปอาชา ประธานสโมสรฟุตบอลสุพรรณบุรี ซึ่งมีนามเรียกขานว่า สีหมอก ประกอบกับ ม้าสีหมอก เป็นม้าที่มีลักษณะดีและเป็นพาหนะประจำตัวของขุนแผนจึงมีความเป็นมงคล 

ดิวิชัน 2
สโมสรฟุตบอลสีหมอก ส่งทีมเข้าร่วมการแข่งขันในลีกภูมิภาค ดิวิชั่น 2 ฤดูกาล 2558 โซนภาคกลางและตะวันตก และลงแข่งขันอย่างเป็นทางการเป็นนัดแรกเมื่อวันที่ 31 มกราคม พ.ศ. 2558 ที่สนามโรงเรียนกีฬาจังหวัดสุพรรณบุรี ในการแข่งขันโตโยต้า ลีกคัพ 2558 รอบเพลย์ออฟ ซึ่งแพ้ให้กับ สโมสรฟุตบอลพีทียู ปทุมธานี ซีคเคอร์ ไป 1–2  โดย วิฑูรย์ สุขจิตร เป็นผู้ยิงประตูแรกให้กับสโมสรในการแข่งขันอย่างเป็นทางการhttp://www.smmsport.com/m/news.php?n=142390

วันที่ 21 กุมภาพันธ์ พ.ศ. 2558 สโมสรลงแข่งขันในลีกเป็นนัดแรก ที่สนามกีฬามหาวิทยาลัยมหิดล วิทยาเขตศาลายา นัดที่พบกับ สโมสรฟุตบอลกรุงธนบุรี  และสโมสรสามารถบุกไปเอาชนะได้ 1–2 โดย อนันตพงษ์ สุขสมกิจ ได้รับการบันทึกว่าเป็นผู้ยิงประตูแรกในลีกให้กับสโมสร

ผู้ทำประตูสูงสุดในลีกประจำฤดูกาล
ฤดูกาลผู้ทำประตูสูงสุดจำนวนประตูสัญชาติลีก2558เจนภพ โพธิ์ขี 11ไทยลีกภูมิภาค ดิวิชัน 2 (ภาคกลางและตะวันตก)2559ศิริมงคล จิตบรรจง 10ไทยลีกภูมิภาค ดิวิชัน 2 (ภาคกลางและตะวันตก)2560ดูกูเร คาราโมโก 12ไอวอรี่ โคสต์ไทยลีก 32561เอกพนธ์ นามมุลตรี 6ไทยไทยลีก 3

สถิติต่าง ๆ
 ชนะคู่แข่งขาดลอยมากที่สุด
 สีหมอก 4–0 พีทียู ปทุมธานี ซีคเคอร์ (วันที่ 14 มีนาคม 2558 , ดิวิชัน 2 :โรงเรียนกีฬาจังหวัดสุพรรณบุรี)
 สีหมอก 4–0 ม.ราชพฤกษ์ เมืองนนท์ ยูไนเต็ด (วันที่ 5 กรกฎาคม 2558 , ดิวิชัน 2 :โรงเรียนกีฬาจังหวัดสุพรรณบุรี)
 ผู้เล่นที่ยิงประตูได้มากที่สุดในหนึ่งนัด
 เจนภพ โพธิ์ขี : 3 ประตู (สีหมอก 4–0 พีทียู ปทุมธานี ซีคเคอร์ วันที่ 14 มีนาคม 2558 , ดิวิชัน 2 :โรงเรียนกีฬาจังหวัดสุพรรณบุรี)
 แพ้คู่แข่งมากที่สุด
 กรุงธนบุรี เอฟซี 6–1 สีหมอก เอฟซี (วันที่ 26 กุมภาพันธ์ 2560 , ไทยลีก 3 :สนามกีฬากลางมหาวิทยาลัยมหิดล วิทยาเขตศาลายา)

ชุดแข่งที่ใช้และผู้สนับสนุน
 ปีผู้ผลิตผู้สนับสนุนบนเสื้อ 2558 เอฟบีทีอีซูซุ สุพรรณ/ช้าง 2559 Warrixอีซูซุ สุพรรณ/ช้าง

อ้างอิง

 แหล่งข้อมูลอื่น 

หมวดหมู่:สโมสรฟุตบอลในจังหวัดสุพรรณบุรี
หมวดหมู่:สโมสรฟุตบอลที่ยุบทีมในประเทศไทย
หมวดหมู่:สโมสรฟุตบอลที่ก่อตั้งในปี พ.ศ. 2558
หมวดหมู่:สโมสรฟุตบอลที่ยุบทีมในปี พ.ศ. 2562